Hér er um að ræða hegðun sem getur komið fyrir hjá hverjum sem er , þarf alls ekki að vera sjúklegt , en getur vissulega verið hvimleitt og truflandi . Ef minnsti grunur leynist um slíkt þarf viðkomandi að leita læknis . Jafnframt þarf viðkomandi að athuga alla þá þætti í lífi sínu sem hugsanlega geta tengst ástandinu , ( þreyta , álag , streita o.s.frv. ) og reyna að minnka þá eða fjarlægja , ásamt því að reyna að hafa svefnvenjur eins reglulegar og kostur er . Lyfjameðferð er möguleg og eru þá oftast gefin róandi lyf . Þessi kostur er þó varasamur þar sem slík lyf hafa áhrif á svefninn sjálfan og geta létt hann og minnkað gæði hans . Ef þessi kostur er valinn , þarf að fara mjög gætilega og í fullu samráði við lækni , sérstaklega varðandi það hvernig lyfjameðferðinni er hætt . Hægt er að hafa samband við ritstjóra vefsins í gegnum netfangið doktor@doktor.is eða í gegnum síma 510-6500